ȘTIRI… INFORMAȚII… EVENIMENTE… (XXXXIII)

ȘTIRI… INFORMAȚII… EVENIMENTE… (XXXXIII)

1.12.1868 – S-a născut actorul Ion Brezeanu. Împreună cu Aristide Demetriade, N. Soreanu, Petre Liciu și fiul său, regizorul Petre Brezeanu, participă la realizarea filmului „Independența României” (1912 (m.17.03.1940).

***

1.12.1897 – Spiru Haret a inaugurat prima grădiniță de copii din România; până în 1909, anul în care a apărut și „Legea pentru școlile de copii mici”, numărul lor a ajuns la 168.

***

1.12.1918 – S-a născut poeta și prozatoarea Ludmila Ghițescu („Arșița stelelor”, „Vifor albastru”) (m.02.01.1991).

***

2.12.1936 – S-a născut Mitică Popescu, actor de teatru și film (din filomografie: „Moromeții”, „Lumini și Umbre”, serial TV).

***

9.12.1923 – România a semnat, la Geneva, Convenția și statutul privind regimul internațional al căilor ferate.

***

10.12.1935 – Primăria orașului București a hotărât să-i acorde compozitorului George Enescu titlul de „cetățean de onoare” al orașului.

***

14.12.1863 – S-a născut Gheorghe Baba, zugrav de biserici, tatăl pictorului Corneliu Baba (m.10.03.1953).

***

14.12.1955 – România a fost primită în rândul statelor membre ale ONU. Misiunea permanentă a României la ONU a fost înființată la 23.03.1956 (data înmânării scrisorilor de acreditare secretarului general al organizației).

***

19.12.1979 – A fost inaugurat primul tronson al metroului din București, „Semănătoarea” – „Timpuri Noi”.

***

28.12.1805 – S-a născut Eftimie Murgu, filolog, filosof, lingvist, fruntaș al Revoluției de la 1848 din Tara Românească (m.12.05.1870).

Contents